Ḍanilla Riyadi

Ḍanilla Jelita Poetri Riyaḍi (lahèr è tangghâl 12 Pèbruari 1990) panèka sala sèttong aktris, panyanyi, bân pangarang lagu Inḍonèsia.

Kaoḍi'ân Awwâl

Ḍanilla panèka ana' bungso ḍâri ḍuwâ' tarètan. Ḍanilla asalla ḍâri kalowarga Tionghoa-Inḍonèsia kalabân latar kaoḍi'ân sèmma' bân dhunnya musik; èbhuna, Ika Ratih Poespa, panyanyi jazz, ban anomma musisi kalonta sè anyama Ḍian Pramana Poetra. bengkona rèng-orèng rowa seggut èpotèr musik klasik, keroncong, lagu-lagu bossa nova ḍâri João Gilberto, bân musisi jazz akadhi Billie Holiḍay, Ḍiana Krall, bân Fourplay.

Maske molae gi’ kene’ semma' bân musik, Ḍanilla ta’ arassa anḍi’ sowara sè bhâghus ka'angghuy dhâddhi panyanyi.È bâkto ghi' ngoḍâ, Ḍanilla lebbi lèbur amaèn viḍeo game katèmbhâng amaèn musik, sanajjân èbhuna bân anomma la nabâraghi pan-bârâmpan lagu pop ka'angghuy ènyanyiaghi. Kasennengnganna Ḍanilla iyâ arèya amain viḍeo game, khusussa game horor akadhi Resident Evil bân Silent Hill, aghâbây Ḍanilla serrèng ta' asakola bân ta' ongghâ kellas. Ḍanilla ngako jhâ’ abâ’na lebbi senneng amaèn game è romana ètèmbhâng asakola polana apangrasa ta’ anḍi’ kanca. Ḍanilla jhughân serrèng ècokoco bân na'-kana' è sakola'an polana bhâdhânna sè rajâ.

E bâkto Ḍanilla aomor 17 taon, ètabâraghi kasempadhân ka'angghuy arekkam album dhibi'. Tabârân panèka ḍâtâng ḍâri Richarḍ Bunario, sutradara tor kennal jhughân bân paman Danilla. Rencanana Ḍanilla bhâkal arekam album musik pop, sè èbâgi ḍâ' lagu-lagu sè ella èkennal, akadhi lagu-lagu sè èghâbây penyanyi Filipina Sabrina. Namong, rèncana kasebbhut ta' èkalako polana Ḍanilla arassa ta' cocok bân ngen angenna.

 Kalakoan Musik 

 Lughâlluna A musik(2010-2012) 
Ḍanilla molaè alako è dhunnya musik è taon 2010 kalabân maddhek Orca banḍ sè segghut aghâbây cover lagu-lagu banḍ Inggris akadhi Keane bân Raḍioheaḍ. Jaḍwal sè sibuk kalabân banḍ panèka aganggu pangajharan kulianna è biḍang Broadcasting, è Fakultas èlmo Komunikasi, Universitas Persaḍa Inḍonèsia YAI. Demi aktivitas musikghâ, Ḍanilla sampe' ngala' cuti ḍutaon ḍâri kulianna, saèngghâ kodhu ngala' lalakon è pan-bârâmpan kennengngan ka'angghuy abiayai kulianna polana ramana ta' poron notobhi keterlambatan wisuḍana.

 Sombher